CELEX: 32014D0909
Language: fi
Date: 2014-12-12 00:00:00
Title: 2014/909/EU: Komission täytäntöönpanopäätös, annettu 12 päivänä joulukuuta 2014 , pienen pesäkuoriaisen vahvistettuihin esiintymiin Italiassa liittyvistä tietyistä suojatoimenpiteistä (tiedoksiannettu numerolla C(2014) 9415)  ETA:n kannalta merkityksellinen teksti

16.12.2014   
            
            
               FI
            
            
               Euroopan unionin virallinen lehti
            
            
               L 359/161
            
         KOMISSION TÄYTÄNTÖÖNPANOPÄÄTÖS,
   annettu 12 päivänä joulukuuta 2014,
   pienen pesäkuoriaisen vahvistettuihin esiintymiin Italiassa liittyvistä tietyistä suojatoimenpiteistä
   
      
         (tiedoksiannettu numerolla C(2014) 9415)
      
   
   (Ainoastaan italiankielinen teksti on todistusvoimainen)
   (ETA:n kannalta merkityksellinen teksti)
   
      (2014/909/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Pieni pesäkuoriainen (Aethina tumida) on mehiläisten loinen. Se esiintyy endeemisenä Saharan eteläpuolisessa Afrikassa ja kykenee lisääntymään nopeasti paikoissa, joissa on mehiläisten jälkeläisiä ja kennohunajaa. Aikuiset yksilöt voivat lentää jopa useita kilometrejä valtaamaan muita tällaisia paikkoja. Pieni pesäkuoriainen on EU:ssa neuvoston direktiivin 92/65/ETY (3) nojalla ilmoitettava tauti.
            
         
               (2)
            
            
               Italia ilmoitti 11 päivänä syyskuuta 2014 komissiolle pienen pesäkuoriaisen esiintymästä Calabrian alueella sijaitsevan yliopiston laitoksen perustamassa ydinyhdyskunnassa.
            
         
               (3)
            
            
               Italia toteutti viipymättä toimenpiteitä pienen pesäkuoriaisen hävittämiseksi ja sen leviämisen ehkäisemiseksi sekä sen kartoittamiseksi, missä määrin tätä loista esiintyy Calabrian taudinpurkausta ympäröivillä alueilla. Erityisesti perustettiin säteeltään 20 kilometrin suojavyöhyke ja säteeltään 100 kilometrin valvontavyöhyke sen alueen ympärille, jolla taudinpurkaus vahvistettiin. 100 kilometrin säteellä sijaitseviin alueisiin kuuluvat myös Messinan ja Catanian maakunnat Sisiliassa.
            
         
               (4)
            
            
               Havaittuaan pienen pesäkuoriaisen esiintymiä muissa mehiläistarhoissa lähellä ensimmäistä esiintymää Italia laajensi toimenpiteitä, joihin kuului valvontavyöhykkeen perustaminen ja koko Calabrian alueen kattava kielto siirtää mehiläisiä ja kimalaisia (Bombus spp.).
            
         
               (5)
            
            
               Sen päivän jälkeen, jona pientä pesäkuoriaista tavattiin ensimmäisen kerran Calabriassa, on vahvistettu 35 muuta esiintymää välittömässä läheisyydessä sijaitsevissa mehiläistarhoissa säteeltään 20 kilometrin suojavyöhykkeellä. Muissa osissa Calabriaa suoritetuissa tarkastuksissa ei ole toistaiseksi löydetty loisesiintymiä.
            
         
               (6)
            
            
               Italia ilmoitti 7 päivänä marraskuuta 2014 uudesta pienen pesäkuoriaisen esiintymästä Sisiliassa Siracusan maakunnassa, joka sijaitsee aiemmin rajoitusten kohteena olleiden alueiden ulkopuolella. Esiintymä havaittiin mehiläistarhassa, joka siirrettiin Calabrian suojavyöhykkeeltä elokuun 2014 lopussa ennen rajoittavien toimenpiteiden toteuttamista.
            
         
               (7)
            
            
               Kaikissa tapauksissa, joissa esiintymiä on havaittu, mehiläistarhat on tuhottu; pienen pesäkuoriaisen leviäminen taudin esiintymisalueelta Italiassa saattaa kuitenkin aiheuttaa vakavan vaaran mehiläisille ja kimalaisille unionissa.
            
         
               (8)
            
            
               Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, ja jotta estetään pienen pesäkuoriaisen leviäminen unionin muihin osiin, on tarpeen vahvistaa unionin tasolla luettelo Italian alueista, joilla olisi sovellettava tiettyjä rajoituksia pienen pesäkuoriaisen esiintymiseen liittyvien hyödykkeiden siirroissa.
            
         
               (9)
            
            
               Lisäksi nämä alueet on otettava huomioon myös EU:n sisäisen kaupan todistuksissa, sillä direktiivin 92/65/ETY liitteessä E olevassa 2 osassa vahvistetussa terveystodistuksessa mehiläisten ja kimalaisten kauppaa varten todetaan, että niiden on oltava lähtöisin alueelta, joka on säteeltään vähintään 100 kilometriä ja johon ei sovelleta rajoituksia, jotka johtuisivat siitä, että epäillään pienen pesäkuoriaisen esiintymistä tai niiden esiintyminen on vahvistettu, eikä alueella esiinny näiden tuholaisten aiheuttamia tartuntoja.
            
         
               (10)
            
            
               Tässä päätöksessä säädettyjä toimenpiteitä olisi tarkasteltava uudelleen kahdeksan kuukauden kuluessa tämän päätöksen hyväksymisestä sen mukaan, miten pienen pesäkuoriaisen esiintymistä Italiassa koskeva epidemiologinen tilanne kehittyy.
            
         
               (11)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tässä päätöksessä säädetään suojatoimenpiteistä, jotka Italian toteutettava siksi, että pienen pesäkuoriaisen (Aethina tumida) vahvistettuja esiintymiä on mehiläisissä (Apis mellifera) liitteessä luetelluilla alueilla.
   2 artikla
   Tässä päätöksessä tarkoitetaan
   
               a)
            
            
               ’mehiläispesällä’
               
                           i)
                        
                        
                           mehiläisille rakennettua suojaa;
                        
                     
                           ii)
                        
                        
                           kimalaisten (Bombus spp.) säiliötä tai yhdyskuntaa;
                        
                     
         
               b)
            
            
               ’mehiläistarhalla’ mehiläispesäryhmää sekä tiloja tai laitoksia siinä maantieteellisessä paikassa, jossa tätä mehiläispesäryhmää pidetään tai on pidetty;
            
         
               c)
            
            
               ’prosessoimattomilla mehiläishoidon sivutuotteilla’ muuksi kuin ihmisravinnoksi tarkoitettua hunajaa, mehiläisvahaa, emoainetta, kittivahaa ja siitepölyä komission asetuksen (EU) N:o 142/2011 (4) liitteessä I olevan 10 kohdan määritelmän mukaisesti, jolle ei tehty mitään kyseisen asetuksen liitteessä XIV olevan II luvun 1 jaksossa olevan taulukon 2 sarakkeessa 4 rivillä 10 tarkoitettua käsittelyä.
            
         
               d)
            
            
               ’mehiläishoidon välineillä’ mehiläishoidossa käytettäviä mehiläispesiä, mehiläispesien osia ja työkaluja.
            
         3 artikla
   1.   Italian on varmistettava, että seuraavat suojatoimenpiteet toteutetaan liitteessä luetelluilla alueilla:
   
               a)
            
            
               kielto lähettää seuraavia hyödykkeitä liitteessä luetelluilta alueilta unionin muille alueille:
               
                           i)
                        
                        
                           mehiläiset;
                        
                     
                           ii)
                        
                        
                           kimalaiset;
                        
                     
                           iii)
                        
                        
                           prosessoimattomat mehiläishoidon sivutuotteet;
                        
                     
                           iv)
                        
                        
                           mehiläishoidon välineet;
                        
                     
                           v)
                        
                        
                           ihmisravinnoksi tarkoitettu kennohunaja.
                        
                     
         
               b)
            
            
               tarkastusten ja epidemiologisten tutkimusten suorittaminen välittömästi, mukaan lukien:
               
                           i)
                        
                        
                           3 artiklan 1 kohdan a alakohdassa tarkoitettujen hyödykkeiden tunnistaminen ja niiden siirtojen jäljittäminen sellaisiin mehiläistarhoihin ja hunajankeruulaitoksiin tai niistä pois, jotka sijaitsevat 20 kilometrin säteellä mehiläispesästä tai -pesistä, joissa pienen pesäkuoriaisen esiintymiä on vahvistettu;
                        
                     
                           ii)
                        
                        
                           tiedottaminen komissiolle tällaisten välittömästi suoritettujen tarkastusten ja epidemiologisten tutkimusten tuloksista.
                        
                     
         2.   Italian on suoritettava lisää tarkastuksia ja epidemiologisia tutkimuksia, joihin kuuluu 3 artiklan 1 kohdan a alakohdassa tarkoitettujen hyödykkeiden aiempien siirtojen liitteessä luetelluille alueille ja niiltä pois jäljittäminen.
   3.   1 kohdan b alakohdassa ja 2 kohdassa säädettyjen tarkastusten ja epidemiologisten tutkimusten tulosten perusteella Italia voi toteuttaa tarpeen mukaan lisää tarkoituksenmukaisia suojatoimenpiteitä.
   4.   Italian on ilmoitettava komissiolle ja muille jäsenvaltioille 1, 2 ja 3 kohdassa säädettyjen suojatoimenpiteiden täytäntöönpanosta.
   4 artikla
   Tätä päätöstä sovelletaan 31 päivään toukokuuta 2015.
   5 artikla
   Tämä päätös on osoitettu Italian tasavallalle.
   
      Tehty Brysselissä 12 päivänä joulukuuta 2014.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Neuvoston direktiivi 92/65/ETY, annettu 13 päivänä heinäkuuta 1992, eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kun niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset (EYVL L 268, 14.9.1992, s. 54).
   
      (4)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
   
      LIITE
      
                  Jäsenvaltio
               
               
                  Alueet, joilla sovelletaan suojatoimenpiteitä
               
            
                  Italia
               
               
                  Calabrian alue: koko alue
               
            
                  Sisilian alue: koko alue